PRIMĂRIA MUNICIPIULUI TIMIŞOARA                     

NR.                                                                    

                 Nicolae Robu
REFERAT
privind trecerea locuinţelor pentru tineri din proprietatea publică al municipiului
Timişoara, în proprietatea publică a statului şi pentru

reglementarea juridică a terenurilor aferente, 

Guvernul, prin Ministerul Dezvoltării, Lucrărilor Publice şi Locuinţelor, cât şi Agenţia Naţională pentru Locuinţe a dezvoltat şi dezvoltă în continuare „ Programul de construcţie de locuinţe pentru tineri, destinate închirierii”.
Având în vedere Legea nr. 152/1998 privind înfinţarea Agenţiei Naţionale pentru locuinţe, republicată cu modificările şi completările ulterioare, conform căreia locuinţele pentru tineri destinate închirierii, construite prin programele de investiţie la nivel naţional, care au fost recepţionate şi înregistrate ca mijloace fixe în proprietatea publică a unităţilor administrativ teritoriale, trec, în condiţiile legii organice, în proprietatea privată a statului şi rămân în administrarea consiliilor locale.

Prin adresa cu nr. 8559/05 iunie 2013 înregistrată la Primăria Timişoara cu nr. CP2013-602/05.06.2013, ANL solicită adoptarea unei hotărâri a Consiliului local al Municipiului Timişoara de trecere a blocurilor de locuinţă din str. Miloia, etapa 3A, din proprietatea publică a municipiului Timişoara în proprietatea publică a statului. 

Potrivit art. 9 alin.2 din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare, „trecerea unui bun din domeniul public al unei unitati administrativ-teritoriale in domeniul public al statului se face, la cererea Guvernului, prin hotarare a consiliului judetean, respectiv a Consiliului General al Municipiului Bucuresti sau a consiliului local”. 
În conformitate cu art. 36, alin. 2, lit. c privind administraţia publică locală, republicată, care prevede faptul că Consiliul Local are atribuţii privind administrarea domeniului public şi privat al comunei, oraşului sau municipiului, supunem dezbaterii plenului Consiliului local al Municipiului Timişoara proiectul de hotărâre privind trecerea locuinţelor pentru tineri, din proprietatea publica a municipiului Timişoara în proprietatea publică a statului şi pentru reglementarea juridică a terenurilor aferente, după cum urmează:
 Imobilele – construcţii cu destinaţia de locuinţe identificate conform anexei (nr. 1) trec din proprietatea publică a municipiului Timişoara în proprietatea publică a statului, în vederea trecerii acestora în proprietatea privată a statului, conform prevederilor legii organice.
După trecerea lor în proprietatea privată a statului, aceste construcţii rămân în administrarea Consiliului Local al municipiului Timişoara, în vederea vânzării locuinţelor/apartamentelor către cei în drept, la cererea acestora, în condiţiile legii.
Locuinţele/apartamentele pentru care nu sunt înregistrate solicitări de cumpărare în condiţiile legii, din partea titularilor contractelor de închiriere, sau cele vacante se administrează în continuare ca locuinţe pentru tineri, destinate închirierii. 

În ceea ce privesc terenurile aferente construcţiilor/blocurilor de locuinţe care aparţin domeniului public, trebuie reglementată şi situaţia acestora, în sensul că acestea, aşa cum sunt identificate în anexa (nr.2), trec din proprietatea publică a municipiului Timişoara, în proprietatea privată a municipiului Timişoara.

